Pikk tänav (Paide)

Pikk tänav on tänav Paides.

Pikk tänav on umbes 560 meetrit pikk. Tänav algab Keskväljakult, kulgeb lõunasse ja ristub Mündi teega, kus ta ka lõppeb. Pikk tänav ristub Vainu, Karja, Rüütli ja Rohelise tänavaga. 

Suur osa Pika tänava kinnistutest jääb Paide vanalinna muinsuskaitsealale.

Ajalugu
Pikk tänav rajati Paidesse juba keskajal. Vanimad teadaolevad Pikka tänavat kujutavad kaardid pärinevad 1683. (Lång gatan, kartograaf Samuel Waxelberg) ja 1692. aastast (Lång-gatan).

Kruntide loend
Loend on mittetäielik

Tänava lääneküljel

Pikk 1

Paide vanalinna muinsuskaitsealale jääv kinnistu (27009/66), millel asub ajalooline Paide kaubahoov.

Pikk 3
Paide vanalinna muinsuskaitsealale jääv kinnistu (27009/65).

Pikk 9
Nüüdisajal sellise aadressiga kinnistut enam pole, kunagise krundi kohal asub haljasala.

Aadressil Pikk 9 on elanud tähelepanuväärseid isikuid:
Aado Kommendant (1941–1966), USA sõjaväelendur (major)

Pikk 11
Paide vanalinna muinsuskaitsealale jääv kinnistu (27009/118), millel asub ajalooline elamu.

Pikk 13, 15, 17, 17a
Paide vanalinna muinsuskaitsealale jääv kinnistu (27009/29), millel asub neli ajaloolist hoonet. 

Pikk 13, 15, 17, 17a on elanud tähelepanuväärseid isikuid:
David Alexander, Järva kreisikirurg

Pikk 21
Paide vanalinna muinsuskaitsealale jääv kinnistu (27009/127), millel asub ajalooline elamu.

Pikk 21 on elanud tähelepanuväärseid isikuid:
Friedrich Wilhelm Schnorr, ehitusmeister, Paide Püha Risti kiriku projekteerija, hiljem Tartu linna ehitusmeister
Paul Eduard Maurach (1833–1901), Järva kreisiarst

Pikk 23/25
Ajalooline hoonestus on hävinud, nüüdisajal jääb kinnistule kauplus ja parkla.

Pikk 23/25 kinnistul on elanud tähelepanuväärseid isikuid:
krahv Magnus Ernst von Mellin (1747–1812), Vene sõjaväelane (major)
Christian von Glehn (1760–1832), kaupmees, Tallinna raehärra, Suurgildi oldermann
Eduard Pertel, Paide linnakooli õpetaja ja koorijuht, linnavolikogu liige, Raimond Valgre esimene klaveriõpetaja
Igor Severjanin (1887–1941), vene luuletaja

Pikk 27
Paide vanalinna muinsuskaitsealale jääv kinnistu (27009/172), millel asub nõukogude ajal rajatud endine Paide linnasaun.

19.–20. sajandi vahetusel kuulus kinnistu Lokuta mõisnikule Georg Rausch von Traubenbergile (1845–1927) ning seal tegutses posti- ja telegraafikontor..

Kinnistuga on seotud tähelepanuväärseid isikuid:
Haapsalu ja Paide telegraafiameti ülem parun Eduard Nikolai von Saltza (1851–1913), kontradmiral Hermann Salza (1885–1946) isa.

Pikk 33
Paide vanalinna muinsuskaitsealale jääv kinnistu (27009/10), millel asub ajalooline elamu. Pikk 33 on elanud mitmed tähelepanuväärsed isikud:
fotograaf Carl Borchardt (1816–1899)
tervishoiutegelased ja ettevõtjad Robert Scheibe (1848–1897), Edmund Scheibe (1854–1889), Reinhold Scheibe (1857–1909) ja Richard Scheibe (1860–1927)
Venemaa keisririigi ministeeriumiametnik ja Paide linnategelane Vladimir Pertel (1847–1924)
olümpiasportlane ja Paide linnategelane Boris Pertel (1888–1955)
Maareformi üks läbiviijatest Arved Varep (1893–1942)
Järvamaa haridus- ja omavalitsustegelane Jüri Söödor (1889–1977)
Järva maavanem ja Otto Tiefi valitsuse minister Juhan Kaarlimäe (1901–1977)
kliimateadlane Ain Kallis (sünd. 1942)

Pikk 35
Paide vanalinna muinsuskaitsealale jääv kinnistu (27009/189), millel asub ajalooline elamu.

Pikk 37
Paide vanalinna muinsuskaitsealale jääv kinnistu (27009/166), millel asub ajalooline elamu.

Pikk 41
Paide vanalinna muinsuskaitsealale jääv kinnistu (27009/151), millel asub ajalooline elamu.

Pikk 49/51
Kinnistul asub kaks ajaloolist elamut. 

Kinnistuga on olnud seotud tähelepanuväärseid isikuid:
Ingliste mõisnik Karl Rudolf von Staal, on nimetatud 1899. aastal omanikuna

Tänava idaküljel

Pikk 2
Paide vanalinna muinsuskaitsealale jääv kinnistu (27009/134), millel asub ajalooline äri- ja eluhoone.
Kinnistuga ons eotud tähelepanuväärseid isikuid:
parun Wolter Adam von Stackelberg, Haljava mõisnik, Vene sõjaväelane (major), ülemmaakohtu assessor
parun Otto Fabian von Uexküll-Güldenband, kreisimarssal

Pikk 4
Paide vanalinna muinsuskaitsealale jääv kinnistu (27009/136), millel asub nõukogude ajal rajatud kolmekorruseline kortermaja.. Tänapäeva kinnistu hõlmab ka ajaloolised Pikk 6 ja Pikk 8 kinnistud.

Pikk 4 kinnistul on elanud või sellega muul seotud olnud tähelepanuväärseid isikuid:
Johann Joseph Meckin, Paide raehärra ja kaupmees
krahv Magnus Ernst von Mellin (1747–1812), Vene sõjaväelane (major)
Carl Robert von Paykull, assessor
Järva kreisiarst Carl Hermann Hesse (1802–1896)
misjonär Johannes Hesse (1847–1896), eelmise poeg, Nobeli auhinna laureaadi Hermann Hesse isa
Tallinna Oleviste koguduse õpetaja Benjamin Hermann Karl Hesse (1854–1910), eelmise vend
Laulja, laulupedagoog ja kirjanik Monika Hunnius (1858–1934), Carl Hermann Hesse õetütar, veetis onu juures oma suved ning on Pikk 4 eluhoonet ja aeda kirjeldanud oma mälestusteraamatus "Minu onu Hermann".
Woldemar von Renteln, Prääma mõisnik

Pikk 10 (Vainu 10)

Ajalooline Pikk 10 kinnistu jääb nüüdisajal Vainu 10 kinnistule, kus asub nõukogude ajal rajatud korterelamu.

Pikk 10 kinnistuga on seotud tähelepanuväärseid isikuid:
Ulrich Johann von Brümmer, Vene sõjaväelane (major)
Christopher Rinne, Järva kreisiarst, riiginõunik

Pikk 12/14 (Vainu 11)

Ajaloolised Pikk 12 ja Pikk 14 kinnistud jäävad nüüdisajal Vainu 11 kinnistule, kus asub nõukogude ajal rajatud ärihoone.

Pikk 18
Paide vanalinna muinsuskaitsealale jääv kinnistu (27009/126), millel asub ajalooline elamu.

19. sajandil soetas Pikk 18 (krunt nr. 24) kinnistu Peterburi kaupmees Russanov, kes kinkis selle Paide Jumalaema Uinumise kirikule, mille rajamise üks eestvedajatest ta ka oli

Pikk 22
Paide vanalinna muinsuskaitsealale jääv kinnistu, millel asub ajalooline elamu (27009/41).

Pikk 24
Paide vanalinna muinsuskaitsealale jääv kinnistu (27009/138), millel asub nõukogude ajal rajatud kahekorruseline kortermaja..

Pikk 26
Paide vanalinna muinsuskaitsealale jääv kinnistu, millel asub ajalooline elamu (27009/137).

Pikk 32
Paide vanalinna muinsuskaitsealale jääv kinnistu, millel asub ajalooline elamu (27009/58).

Pikk 34
Paide vanalinna muinsuskaitsealale jääv kinnistu (27009/19).

Pikk 38
Kinnistul asub ajalooline eluhoone. Tõenäoliselt asus sellel krundil 18. sajandi alguses (tolleaegne krunt ulatus ka nüüdsetele Pikk 36 ja Pikk 42 kinnistutele) kroonik Christian Kelchile kuulunud elamu.

Vaata ka
 Paide tänavate loend

Viited

Paide tänavad